Γεγονότα Μαρτίου 2014



1η Μαρτίου 
Πόλεμος και επιθέσεις
Κρίση στην Κριμαία το 2014:
Ο Αμερικανός πρόεδρος Μπαράκ Ομπάμα προειδοποιεί τη Ρωσία, αναφέροντας ότι οποιαδήποτε παραβίαση της κυριαρχίας της Ουκρανίας θα μπορούσε να καταστεί αποσταθεροποιητική. (CNN)
Ο ντε φάκτο πρωθυπουργός της Κριμαίας Σεργκέι Αξιόνοφ αναλαμβάνει τον έλεγχο όλου του στρατού, της αστυνομίας και των υπολοίπων δυνάμεων στην Κριμαία και ζητά βοήθεια από τον πρόεδρο της Ρωσίας Βλαντίμιρ Πούτιν. (AP)
Οριστικά τελειώνει η παρουσία της Αυστραλίας στον Πόλεμο του Αφγανιστάν, με την παρέλαση καλωσορίσματος των δυνάμεων που επέστρεψαν από το Αφγανιστάν στο Ντάρουιν. (ABC News Australia διά Yahoo! 7) 
Σε βομβιστική επίθεση με στόχο ομάδα εμβολιασμού σε χωριό της επαρχίας Χάιμπερ Παχτούνκουα του Πακιστάν, σκοτώνονται 10 άτομα.(BBC)
Οι Ταλιμπάν του Πακιστάν ανακοινώνουν εκεχειρία διάρκειας ενός μήνα με στόχο την επανάληψη των ειρηνευτικών συνομιλιών.
(Reuters) 
Ύποπτοι τρομοκράτες οπλισμένοι με μαχαίρια επιτίθενται σε σιδηροδρομικό σταθμό στο Κουνμίνγκ της επαρχίας Γιουνάν της νοτιοδυτικής Κίνας, με αποτέλεσμα να σκοτωθούν τουλάχιστον 29 άνθρωποι και άλλοι 130 να τραυματιστούν. (xinhuanet.com)(BBC)

2 Μαρτίου 
Πόλεμος και επιθέσεις
Κρίση στην Κριμαία το 2014, Ουκρανική επανάσταση το 2014:
Κηρύσσεται γενική επιστράτευση σε ολόκληρη την Ουκρανία. (Glavkom)
Ουκρανοί στρατιώτες στην Κριμαία προσχωρούν στις ρωσικές στρατιωτικές δυνάμεις. (Πρώτο Θέμα)

Τέχνες και πολιτισμός
Απονέμονται τα 86α Βραβεία Όσκαρ στο Θέατρο Ντολμπάι του Χόλιγουντ στην Καλιφόρνια. (Los Angeles Times)
Η ταινία Gravity κέρδισε 7 βραβεία, τα περισσότερα της απονομής, ανάμεσα στα οποία και το Όσκαρ καλύτερου σκηνοθέτη για τον Αλφόνσο Κουαρόν. Η ταινία 12 Χρόνια Σκλάβος κέρδισε 3 βραβεία, συμπεριλαμβανομένου του Όσκαρ καλύτερης ταινίας και δευτέρου γυναικείου ρόλου για τη Λουπίτα Νιόνγκο. Η ταινία Dallas Buyers Club κέρδισε επίσης 3 βραβεία και έγινε η 5η ταινία στην ιστορία που κέρδισε αμφότερες τις κατηγορίες α΄ ανδρικού και β΄ ανδρικού ρόλου με τους Μάθιου Μακόναχι και Τζάρεντ Λίτο αντίστοιχα. Το βραβείο α΄ γυναικείου ρόλου κέρδισε η Κέιτ Μπλάνσετ για την ερμηνεία της στην ταινία Θλιμμένη Τζάσμιν.(Daily Telegraph)

Πολιτική και εκλογές
Γενικές εκλογές στην Ταϊλάνδη 2014: Στις κάλπες για τον επαναληπτικό γύρο των γενικών εκλογών προσέρχονται οι πολίτες της Ταϊλάνδης, με την ελπίδα να τερματιστεί η πολιτική κρίση στην ασιατική χώρα. (AAP μέσω SBS)

Αθλητισμός
Στο ποδόσφαιρο, η Νιούκασλ Γιουνάιτεντ τιμωρεί με πρόστιμο ύψους γύρω στις 100.000 λίρες τον προπονητή της Άλαν Πάρντιου για το χτύπημα στο κεφάλι που έδωσε ο ίδιος στον παίκτη Ντέιβιντ Μέιλερ της αντίπαλης ομάδας Hull στη διάρκεια του χθεσινού αγώνα για την Πρέμιερ Λιγκ. (The Observer)

3 Μαρτίου 
Πόλεμος και επιθέσεις
Κρίση στην Κριμαία το 2014 :
Ο στόλος της Μαύρης Θάλασσας δίνει τελεσίγραφο στις ουκρανικές δυνάμεις στην Κριμαία, ζητώντας να παραδοθούν πριν τις 3 η ώρα το πρωί (GMT) ειδάλλως θα γίνει πόλεμος. (CNN)
Ένοπλα παιδιά ανοίγουν πυρ σε τοπικό δικαστήριο του Ισλαμαμπάντ, πρωτεύουσας του Πακιστάν, με αποτέλεσμα να σκοτωθούν 11 άτομα και άλλα 22 να τραυματιστούν.(Associated Press of Pakistan)
Πολιτική και εκλογές
Ο πρωθυπουργός της Ρουμανίας Βίκτορ Πόντα ανακοινώνει τη σύνθεση της κυβέρνησής του έπειτα από πολυήμερες διαβουλεύσεις με το ουγγρικό κόμμα. (Realitatea.net) (Reuters) 
Νόμος και έγκλημα
Αρχίζει στην Πρετόρια η δίκη του Όσκαρ Πιστόριους για τη δολοφονία της Ρίβα Στίνκαμπ. (New York Daily News)

4 Μαρτίου 
Πόλεμος και επιθέσεις
Κρίση στην Κριμαία το 2014:
Ο Ρώσος πρόεδρος Βλαντίμιρ Πούτιν δίνει συνέντευξη Τύπου αναφέροντας ότι “αυτήν τη στιγμή δεν χρειάζεται βία” έπειτα από την παράταξη περί των 16.000 στρατευμάτων στην Κριμαία. (Reuters) 
Ο Σουηδός υπουργός Εξωτερικών Καρλ Μπιλτ συγκρίνει τον ανατραπέντα πρόεδρο της Ουκρανίας Βίκτορ Γιανουκόβιτς με το Νορβηγό προδότη Βίντκουν Κουίσλινγκ έπειτα από το κάλεσμα του Γιανουκόβιτς προς τη Μόσχα για επέμβαση με σκοπό την αποκατάσταση "του νόμου και της τάξης" στη χώρα. (Dagens Næringsliv)
Ο Ρώσος πρεσβευτής στα Ηνωμένα Έθνη αναφέρει προς το Συμβούλιο Ασφαλείας του ΟΗΕ ότι ο πρώην πρόεδρος της Ουκρανίας Γιανουκόβιτς ζήτησε Ρώσους στρατιώτες στη στρατηγικής σημασίας περιοχή της Κριμαίας με σκοπό να εγκαθιδρυθεί η "νομιμότητα, η ειρήνη, ο νόμος και γ ασφάλεια", σε αντίφαση με τις δηλώσεις του προέδρου την περασμένη εβδομάδα. (Times of India)
Ο Βλαντίμιρ Πούτιν διατάζει τα στρατεύματα κοντά στα ουκρανικά σύνορα να επιστρέψουν στις μονάδες τους, ενώ ο εκπρόσωπος του Κρεμλίνου, Ντμίτρι Πεσκόφ αποκαλεί τις στρατιωτικές ασκήσεις "επιτυχία". (Telegraph)
Αιγυπτιακό δικαστήριο κηρύσσει εκτός νόμου την παλαιστινιακή οργάνωση Χαμάς και διατάζει το σφράγισμα των γραφείων της στη χώρα και τη διακοπή κάθε συναλλαγής με την ομάδα, την οποία χαρακτηρίζει τρομοκρατική οργάνωση. (DW) (International Business Times)

5 Μαρτίου 
Πόλεμος
Κρίση στην Κριμαία το 2014: 
Ο απεσταλμένος του ΟΗΕ Ρόμπερτ Σέρι απειλείται από ενόπλους και διατάζεται να εγκαταλείψει την Κριμαία. (AP)
Παραιτείται την ώρα εκπομπής η Λιζ Γουόλ, δημοσιογράφος του προσκείμενου στη Ρωσία τηλεοπτικού δικτύου RT. (The Guardian) (CNN) 
Πολιτική και εκλογές
Ο Άντρους Άνσιπ παραιτείται έπειτα από 9 χρόνια στην πρωθυπουργία της Εσθονίας. (BBC)

6 Μαρτίου 
Τέχνες και κουλτούρα
Οι Getty Images επιτρέπουν την ελεύθερη χρήση για 35 εκατ. φωτογραφίες. (BBC)

Πόλεμος και επιθέσεις
Σε αεροπορική επίθεση του NATO που γίνεται από λάθος με στόχο τον αφγανικό στρατό στην επαρχία Λογκάρ σκοτώνονται 5 στρατιώτες του Αφγανιστάν. (The Washington Post)

Διεθνείς σχέσεις
Η Βενεζουέλα διακόπτει τις διπλωματικές σχέσεις με τον Παναμά αποκαλώντας τον "λακέ των ΗΠΑ". (CNN)
Ο Νίγηρας απελαύνει προς τη Λιβύη τον Σααντί αλ Καντάφι, γιο του Μοαμάρ Καντάφι. (BBC)
Κρίση στην Κριμαία το 2014:
Η Ευρωπαϊκή Ένωση δεσμεύει τους λογαριασμούς του πρώην προέδρου της Ουκρανίας Βίκτορ Γιανουκόβιτς, 2 από τους γιους του και δεκάδων από τους συμβούλους του.(Los Angeles Times)
Ο πρόεδρος Μπαράκ Ομπάμα υπογράφει διάταγμα με το οποίο επιβάλλονται κυρώσεις και απαγορεύσεις στην έκδοση βίζας σε βάρος των ατόμων που συνετέλεσαν στην σοβούσα κρίση στην Κριμαία. (New York Times)

Πολιτική και εκλογές
Τίθεται σε δημοψήφισμα για τις 16 Μαρτίου στην Κριμαία η πρόταση να παραμείνει η Κριμαία τμήμα της Ουκρανίας ή να ενωθεί με τη Ρωσική Ομοσπονδία.(Fox News)
Ο αδερφός του σημερινού προέδρου του Αφγανιστάν, Χαμίντ Καρζάι, ο Καγιούμ Καρζάι, αποσύρεται από τις επικείμενες προεδρικές εκλογές και δηλώνει τη στήριξή του στο Ζαλμάι Ρασούλ.(Hindustan Times) 
Ο πρόεδρος της Τυνησίας Μονσέφ Μαρζουκί αίρει την κατάσταση εκτάκτου ανάγκης που είχε κηρυχθεί έπειτα από την Επανάσταση της Τυνησίας το 2011. (BBC)

7 Μαρτίου 
Πόλεμος και επιθέσεις
Κρίση στην Κριμαία το 2014: Ένοπλοι, που πιστεύεται ότι είναι Ρώσοι, αποπειρώνται να καταλάβουν στρατιωτική βάση της Ουκρανίας στη Σεβαστούπολη, για να αποσυρθούν λίγο αργότερα. (BBC)

Διεθνείς σχέσεις
Η Ρουάντα και η Νότια Αφρική αλληλοαπελαύνουν τους διπλωμάτες τους, έπειτα από την εισβολή ενόπλων στην οικία ενός εξόριστου Ρουαντανέζου δημιουργού στο Γιοχάνεσμπουργκ. (Reuters) 

Νόμος και έγκλημα
Στη Μαλαισία ο ηγέτης της αντιπολίτευσης Ανουάρ Ιμπραχίμ καταδικάζεται σε φυλάκιση 5ετών για σοδομισμό, δύο χρόνια μετά την αρχική αθώωσή του. (Bloomberg μέσω SFGate)

Αθλητισμός
Χειμερινοί Παραολυμπιακοί Αγώνες 2014
Αρχίζουν επίσημα στο Σότσι της Ρωσίας οι Χειμερινοί Παραολυμπιακοί Αγώνες. (CBC)

8 Μαρτίου 
Δυστυχήματα
Αεροσκάφος των Μαλαισιανών Αερογραμμών με 239 επιβάτες και προορισμό το Πεκίνο αγνοείται μετά την ανεξήγητη εξαφάνισή του από τα ραντάρ καθώς πετούσε πάνω από τον Κόλπο της Ταϊλάνδης. (BBC)

Πολιτική
Χιλιάδες πολιτών κατεβαίνουν στους δρόμους στη Βηρυτό, πρωτεύουσα του Λιβάνου, ζητώντας από τους πολιτικούς να λάβουν νομικά μέτρα εναντίον της ενδοοικογενειακής βίας.(Reuters) 

Αθλητισμός
Ο Έλληνας Κώστας Φιλιππίδης κατακτά το χρυσό μετάλλιο στο Παγκόσμιο Πρωτάθλημα Κλειστού Στίβου που διεξάγεται στο Σόποτ της Πολωνίας με επίδοση 5,80 μέτρα. (Τα Νέα)

9 Μαρτίου 
Πόλεμος και επιθέσεις
Σε βομβιστική επίθεση καμικάζι σκοτώνονται 42 άτομα σε αστυνομικό φυλάκιο στη Χίλα του Ιράκ. (Voice of America)
Στη διάρκεια διήμερων φυλετικών και θρησκευτικών συγκρούσεων στην επαρχία Αλ Τζάουφ της Υεμένης σκοτώνονται τουλάχιστον 30 άτομα. (Capital)

Πολιτική και εκλογές
Ο πρώην αριστεριστής αντάρτης Σαλβαδόρ Σάντσες Σερέν είναι ο νικητής του δεύτερου γύρου των προεδρικών εκλογών στο Ελ Σαλβαδόρ, σύμφωνα με τις δημοσκοπήσεις έξω από τις κάλπες. (Al Jazeera)
Στις κάλπες για την ανάδειξη των μελών του Κογκρέσου προσέρχονται οι πολίτες στην Κολομβία. (Deutsche Welle)

10 Μαρτίου 
Πόλεμος και επιθέσεις
Κρίση στην Κριμαία το 2014:
Φιλορωσική στρατιωτική δύναμη αποκτά τον έλεγχο της ουκρανικής ναυτικής βάσης στην πόλη Μπαχτσισαράι. (Reuters) 

Οικονομία και επιχειρήσεις
Η ιρλανδική εταιρεία φρούτων Fyffes και η αμερικανική Chiquita συμφωνούν να ενωθούν, δημιουργώντας τη μεγαλύτερη στον κόσμο εταιρεία μπανάνας με αξία γύρω στα 1,07 δις δολάρια ΗΠΑ. (BBC)

Πολιτική και εκλογές
Νεοζηλανδικές γενικές εκλογές 2014:
Ο πρωθυπουργός της Νέας Ζηλανδίας Τζον Κέι, ανακοινώνει την επικείμενη διεξαγωγή γενικών εκλογών στις 20 Σεπτεμβρίου 2014. (New Zealand Herald)

11 Μαρτίου 
Πόλεμος και επιθέσεις
Ένοπλοι στην Καμπούλ του Αφγανιστάν σκοτώνουν τον ξένο ανταποκριτή του σουηδικού ραδιοφώνου Νιλς Χόρνερ. (Washington Post)
Σε ισραηλινή αεροπορική επίθεση στη Λωρίδα της Γάζας σκοτώνονται 3 ύποπτοι μαχητές. (AP μέσω Houston Chronicle)
Διαδηλωτές συγκρούονται με την αστυνομία στην Τουρκία έπειτα από το θάνατο ενός 15χρονου αγοριού από τραυματισμό στο κεφάλι στη διάρκεια αντικυβερνητικών διαδηλώσεων.(The Guardian) (Reuters) 

Τέχνες και κουλτούρα
Η Νέα Ζηλανδία αναφέρει ότι προγραμματίζει τη διεξαγωγή δημοψηφίσματος για την αλλαγή της εθνικής σημαίας.(The Guardian)

Νόμος και έγκλημα
Δεκατέσσερις χώρες της Καραϊβικής καταθέτουν μήνυση εναντίον του Ηνωμένου Βασιλείου, της Γαλλίας και της Ολλανδίας ως αποζημίωση για το δουλεμπόριο στον Ατλαντικό.(TIME)

Πολιτική και εκλογές
Το Κοινοβούλιο της Λιβύης απολύει τον πρωθυπουργό Αλί Ζεϊντάν και διορίζει τον πρώην υπουργό Άμυνας Αμπντουλάχ αλ Θανί ως υπηρεσιακό πρωθυπουργό. (Reuters)

12 Μαρτίου 

Τέχνες και κουλτούρα
Ο κόσμος εορτάζει την 25η επέτειο του Διαδικτύου. (WJLA) 

Καταστροφές και δυστυχήματα
Τουλάχιστον 2 άτομα σκοτώνονται και τουλάχιστον 15 ακόμα τραυματίζονται από έκρηξη σε διαμέρισμα στο ανατολικό Χάρλεμ στην πόλη της Νέας Υόρκης. (Pix 11) (WABC-TV)

Υγεία
11 άτομα πεθαίνουν και περισσότερα από 10.000 άτομα μολύνθηκαν στη διάρκεια επιδημίας δάγκειου πυρετού στα Φίτζι. (ABC Online)

Διεθνείς σχέσεις
Κρίση στην Κριμαία το 2014
Η Ρωσία αναφέρει ότι η προγραμματισμένη οικονομική βοήθεια των ΗΠΑ προς την Ουκρανία είναι παράνομη. (Reuters)

13 Μαρτίου 
Πόλεμος και επιθέσεις
Κρίση στην Κριμαία το 2014:
Η Ρωσία συγκεντρώνει στρατό κοντά στα ουκρανικά σύνορα καθώς ανακοινώνονται νέες πολεμικές επιχειρήσεις.(New York Times) (BBC)
Στην Αίγυπτο μασκοφόροι ένοπλοι επιτίθενται εναντίον λεωφορείου που μεταφέρει άντρες του αιγυπτιακού στρατού στο Κάιρο, σκοτώνοντας 1 άτομο. (AP μέσω The Hindu)

14 Μαρτίου 
Πόλεμος και επιθέσεις
Δεκάδες άτομα σκοτώνονται σε επιθέσεις ανά το Πακιστάν, με τα περισσότερα βίαια επεισόδια να σημειώνονται στο Πεσαβάρ και στην Κουέτα. (Reuters) 
 
Καταστροφές και δυστυχήματα
Από την κατάρρευση επταώροφου κτηρίου στο Μουμπάι της Ινδίας σκοτώνονται 7 άνθρωποι και 4 τραυματίζονται.(The Hindu)

Νόμος και έγκλημα
Γαλλικό δικαστήριο καταδικάζει τον πρώην λοχαγό του στρατού της Ρουάντα Πασκάλ Σιμπικάνγκουα σε φυλάκιση 25 ετών για το ρόλο του στη γενοκτονία της Ρουάντας το 1994. (BBC)

Διεθνείς σχέσεις
Οι ΗΠΑ ανακοινώνουν σχέδια για να εγκαταλείψουν τους λοιπούς ελέγχους για το Διαδίκτυο έπειτα από τις αποκαλύψεις για τις παρακολουθήσεις της Εθνικής Υπηρεσίας Ασφαλείας τον περασμένο χρόνο. (Washington Post)

15 Μαρτίου 
Καταστροφές και δυστυχήματα
Ο πρωθυπουργός της Μαλαισίας Νατζίμπ Ραζάκ δηλώνει ότι η πτήση των Μαλαισιανών Αερογραμμών οδηγήθηκε σκόπιμα πάνω από τη Μαλαισία. (AsiaOne)

Πολιτική και εκλογές
Στις κάλπες προσέρχονται οι πολίτες στην Αυστραλία στις πολιτείες της Τασμανίας και της Νότιας Αυστραλίας για τις βουλευτικές εκλογές. Το Φιλελεύθερο Κόμμα του Γουίλ Χόντζμαν κέρδισε τις εκλογές στην Τασμανία. (Radio Australia), (ABC), (AAP μέσω Yahoo!7)
Σλοβακικές προεδρικές εκλογές 2014
Στις κάλπες για τις προεδρικές εκλογές προσέρχονται οι ψηφοφόροι στη Σλοβακία με τα μερικά αποτελέσματα να δείχνουν τον πρωθυπουργό Ρόμπερτ Φίτσο και επιχειρηματία που έγινε φιλάνθρωπος Αντρέι Κίσκα να είναι οι δύο μονομάχοι στον τελικό γύρο. (AP) 
 Κρίση στην Κριμαία το 2014
 Στη Ρωσία, μία ημέρα πριν το δημοψήφισμα στην Κριμαία, γίνεται ειρηνική πορεία. Στη Μόσχα παίρνουν μέρος σε αντιπολεμικές διαδηλώσεις 30.000 άνθρωποι. (The Moscow Times) (Reuters ) (RFE/RL)

16 Μαρτίου 

Πολιτική και εκλογές
Οι κάτοικοι της Κριμαίας αποφασίζουν με δημοψήφισμα αν θα ανεξαρτητοποιηθούν από την Ουκρανία ή αν θα ενσωματωθούν στην Ρωσική Ομοσπονδία. Το 95% ψηφίζει υπέρ της ένωσης με τη Ρωσία. (in.gr)
Η Ουκρανία, η ΕΕ και οι ΗΠΑ καταδικάζουν την κίνηση. (BBC) (Associated Press)
Σερβικές βουλευτικές εκλογές 2014
Στις κάλπες για τις πρόωρες βουλευτικές εκλογές προσέρχονται οι πολίτες στη Σερβία. Το κεντροδεξιό Σερβικό Προοδευτικό Κόμμα
(SNS) κερδίζει γύρω στο 50% των ψήφων. (AP μέσω Houston Chronicle) , (Straits Times)

Αθλητισμός
Χειμερινοί Παραολυμπιακοί Αγώνες 2014:
Ολοκληρώνονται επίσημα στο Σότσι οι Χειμερινοί Παραολυμπιακοί Αγώνες 2014. (CBC) (BBC)

17 Μαρτίου 
Διεθνείς σχέσεις
Ο πρόεδρος των ΗΠΑ Μπαράκ Ομπάμα ανακοινώνει ότι οι ΗΠΑ θα τιμωρήσει τους Ρώσους αξιωματούχους που συνέβαλαν στη σημερινή κρίση στην Κριμαία.(Voice of America)

Φυσικές καταστροφές
Σεισμός 6,7 βαθμών της κλίμακας Ρίχτερ πλήττει τις ακτές της Χιλής με τις αρχές να εκδίδουν προειδοποιήσεις για τσουνάμι στις ακτές της χώρας. (CNN)

Πολιτική και εκλογές
Κριμαϊκό δημοψήφισμα 2014
Κηρύσσεται η Δημοκρατία της Κριμαίας. Η Ρωσία αναγνωρίζει την Χερσόνησο της Κριμαίας ως κυρίαρχο και ανεξάρτητο κράτος. (reporter.gr)

18 Μαρτίου 
Διεθνείς σχέσεις
Κρίση στην Κριμαία το 2014
Η Ιαπωνία ανακοινώνει κυρώσεις εναντίον της Ρωσίας για το ρόλο της στην προώθηση της απόσπασης της Κριμαίας από την Ουκρανία. (Fox News)
Τα κοινοβούλια της Ρωσίας και της Κριμαίας υπογράφουν τη συνθήκη για την προσάρτηση της Κριμαίας στη Ρωσία.(Washington Post)
Η Τρανσνίστρια ζητά επίσημα να ενωθεί με τη Ρωσική Ομοσπονδία. (Vestnik Kavkaza) (BBC)
Οι ΗΠΑ διώχνουν όλους τους διπλωμάτες και κλείνουν την πρεσβεία της Συρίας στην Ουάσινγκτον. (Reuters) 

Πόλεμος και επιθέσεις
Σε επίθεση σε βάση της Συμφερόπολης στην Κριμαία, σκοτώνεται 1 Ουκρανός στρατιώτης. (Reuters via Trust) 
Καμικάζι με ρίκσοου ανατινάζεται σε αγορά στη Μαϊμάνα του Αφγανιστάν, με αποτέλεσμα να σκοτωθούν 15 άνθρωποι.(Los Angeles Times)

Δυστυχήματα
Από τη συντριβή ελικοπτέρου του τηλεοπτικού σταθμού KOMO-TV κοντά στο Σιάτλ της πολιτείας Ουάσινγκτον των ΗΠΑ, σκοτώνονται 2 άνθρωποι και 1 ακόμα τραυματίζεται σοβαρά. (AP διά Washington Times)

19 Μαρτίου 
Πόλεμος και επιθέσεις
Κρίση στην Κριμαία το 2014
Οι ρωσικές δυνάμεις καταλαμβάνουν την έδρα του ουκρανικού Ναυτικού στη Σεβαστόπολη και μία ακόμα ναυτική βάση. (AFP μέσω Google), (AP) , (Reuters μέσω Yahoo! News)
Εμφύλιος πόλεμος στη Συρία:
Η Ισραηλινή Πολεμική Αεροπορία εξαπολύει αρκετά αεροπορικά χτυπήματα εναντίον στρατιωτικών τόπων της Συρίας, σκοτώνοντας 1 Σύριο στρατιώτη και τραυματίζοντας άλλους 7, σε αντίποινα για την βομβιστική επίθεση που είχε ως αποτέλεσμα να τραυματιστούν 4 από τα στρατεύματά της στα Υψώματα του Γκολάν.(BBC)

Πολιτική και εκλογές
Παραιτείται ο Καναδός υπουργός Οικονομικών Τζιμ Φλάερτι, ο οποίος επιλέγει την επιστροφή του στον ιδιωτικό τομέα. Νέος υπουργός διορίζεται ο Τζο Όλιβερ. (National Post)

20 Μαρτίου 
Πόλεμος και επιθέσεις
Πόλεμος στο Αφγανιστάν:
4 ύποπτα μέλη των Ταλιμπάν επιτίθενται εναντίον του πολυτελούς ξενοδοχείου Serena στην Καμπούλ, με αποτέλεσμα το θάνατο 9 ατόμων, ανάμεσα στους οποίους και 4 αλλοδαπών. (Yahoo News)
Σε επίθεση καμικάζι που σημειώνεται σε αστυνομικό σταθμό της πόλης Τζαλαλαμπάντ σκοτώνονται τουλάχιστον 11 άνθρωποι και άλλοι 22 τραυματίζονται. (Reuters) 
Σε βομβιστική επίθεση αυτοκτονίας που πλήττει καφετέρια στη Βαγδάτη του Ιράκ σκοτώνονται 12 άτομα και άλλα 38 τραυματίζονται. (AP μέσω Fox News)

Καταστροφές και δυστυχήματα
Ο πρωθυπουργός της Αυστραλίας Τόνι Άμποτ ανακοινώνει στο Κοινοβούλιο ότι 2 αντικείμενα που σχετίζονται με την έρευνα για την πτήση 360 της Malaysia Airlines βρέθηκαν στον νότιο Ινδικό. (Sky News) , (Reuters)
Τουλάχιστον 9 άνθρωποι σκοτώνονται από τη σύγκρουση επιβατικής αμαξοστοιχίας με μικρό λεωφορείο κοντά στην πόλη Μερσίν της Τουρκίας.
(BBC)

Διεθνείς σχέσεις
Κρίση στην Κριμαία το 2014
Η καγκελάριος της Γερμανίας, Άνγκελα Μέρκελ, ανακοινώνει την πιθανότητα επιβολής επιπλέον κυρώσεων από την ΕΕ εναντίον της Ρωσίας για την εισβολή και την προσάρτηση της Κριμαίας. (BBC)
Ο πρόεδρος των ΗΠΑ, Μπαράκ Ομπάμα, ανακοινώνει νέες κυρώσεις εναντίον της Ρωσίας σε απάντηση στην προσάρτηση της Κριμαίας.(Reuters) 

Αθλητισμός
Ο πρώτος Βούλγαρος παλαιστής του σούμο που κατέκτησε το πρωτάθλημα της ανώτατης κατηγορίας στην ιστορία, ο Κοτουσού Κατσουνόρι, ανακοινώνει την παραίτησή του. (The Japan Times)

21 Μαρτίου 
Πόλεμος και επιθέσεις
Ένοπλοι σκοτώνουν 25 άτομα και τραυματίζουν δεκάδες ακόμα στο αρχηγείο της αστυνομίας βόρεια της Βαγδάτης. (AP μέσω Washington Post)
Σε συγκρούσεις που ξεσπούν στην Τρίπολη Λιβάνου ανάμεσα σε υποστηρικτές του Μπασάρ αλ Άσαντ και σε αντιπάλους του, σκοτώνονται 3 άτομα. (TIME)

Οικονομία
Η Τουρκία περιορίζει την πρόσβαση στο Twitter λίγες ώρες μετά την απειλή του πρωθυπουργού Ρετζέπ Ταγίπ Ερντογάν να "ξεριζώσει" το κοινωνικό δίκτυο όπου έχουν δημοσιευτεί ευαίσθητα πολιτικά σχόλια. (AP) 

Διεθνείς σχέσεις
Κρίση στην Κριμαία το 2014:
Εγκρίνεται από την ρωσική ομοσπονδιακή συνέλευση η προσάρτηση της Κριμαίας. (AP μέσω Yahoo! News)
Ο πρόεδρος της Ρωσίας Βλαντίμιρ Πούτιν υπογράφει το νόμο που ολοκληρώνει την προσάρτηση της Κριμαίας. (Reuters) 
Η Ουκρανία υπογράφει συμφωνία σύνδεσης με την Ευρωπαϊκή Ένωση αψηφώντας τη Ρωσία. (AFP μέσω Google News)

Πολιτική και εκλογές
Ταϊλανδέζικες γενικές εκλογές 2014:
Το Συνταγματικό Δικαστήριο της Ταϊλάνδης ακυρώνει τις γενικές εκλογές που διεξήχθησαν στις 2 Φεβρουαρίου, με το αιτιολογικό ότι η ψηφοφορία δεν διεξήχθη αυθημερόν σε όλη τη χώρα. (AFP μέσω Malaysia Today)

Νόμος και έγκλημα
Από δηλητηρίαση κατά το μεσημεριανό γεύμα που δίνεται σε παιδιά νηπιαγωγείου στην κομητεία Κιουμπέι της Κίνας, πεθαίνουν 2 παιδιά και άλλα 30 αρρωσταίνουν. (AP via CTV)

22 Μαρτίου 
Πόλεμος και επιθέσεις
Κρίση στην Κριμαία το 2014
Ρωσικά στρατεύματα καταλαμβάνουν την πόλη Νοβοφεντόριβκα, μια αεροπορική βάση του ουκρανικού Ναυτικού στα δυτικά της χερσονήσου της Κριμαίας. (BBC)
Δυστυχήματα
Από φωτιά σε μικρό αεροσκάφος πεθαίνουν 5 άτομα κατά την προσγείωση στο αεροδρόμιο του Καμπούλτσιουρ της Κουίνσλαντ, στην Αυστραλία. (The Guardian)
Στο Πακιστάν, τουλάχιστον 35 είναι οι νεκροί στο Μπαλοχιστάν από τη σύγκρουση ενός βυτιοφόρου με δύο λεωφορεία. (PTI μέσω Business Standard)
Διεθνείς σχέσεις
 Σε ένα ανεπίσημο δημοψήφισμα που έγινε διαδικτυακά και ολοκληρώθηκε χθες, η Βενετία ψήφισε υπέρ της απόσπασής της από την Ιταλία. (The Daily Mail)

23 Μαρτίου 
Πόλεμος και επιθέσεις
Τουρκικά F-16 καταρρίπτουν συριακό πολεμικό αεροσκάφος, ισχυριζόμενα ότι παραβίασε τον τουρκικό εναέριο χώρο. Εκπρόσωπος της Συριακής Αραβικής Δημοκρατίας αρνείται τον ανωτέρω ισχυρισμό, αναφέροντας ότι τη στιγμή της κατάρριψης το αεροσκάφος βρισκόταν στον εναέριο χώρο της Συρίας. (AP)  (Al-Arabiya)
Δύο ένοπλοι καταλαμβάνουν χριστιανική εκκλησία στην Κένυα στη διάρκεια της κυριακάτικης λειτουργίας, σκοτώνοντας 4 ανθρώπους και τραυματίζοντας άλλους. (Reuters) 

Καταστροφές
Εξακολουθούν να αγνοούνται 18 άτομα έπειτα από τη χθεσινή κατολίσθηση στην κομητεία Σνόχομις στην πολιτεία της Ουάσινγκτον, στις ΗΠΑ, όπου ήδη έχουν πεθάνει 3 άτομα. (Yahoo News)

Υγεία
Το Ταμείο των Ηνωμένων Εθνών για τα Παιδιά μεταδίδει ότι η επιδημία θανατηφόρου ιού Έμπολα που ενέσκηψε στη νότια Γουινέα και από την οποία έχουν χάσει τη ζωή τους 59 άτομα, επεκτάθηκε και στην πρωτεύουσα Κόνακρι. (AAP διά News Limited) 

Πολιτική και εκλογές
Στις κάλπες για τις δημοτικές εκλογές προσέρχονται οι ψηφοφόροι στη Γαλλία. (AFP μέσω NineMSN)

24 Μαρτίου 
Πόλεμος και επιθέσεις
Σε επίθεση που πλήττει στρατιωτικό φυλάκιο στην ανατολική Υεμένη σκοτώνονται 20 στρατιώτες.(BBC)
Κρίση στην Κριμαία το 2014
Ο προσωρινός πρόεδρος της Ουκρανίας Αλεξάντερ Τουρτσίνοφ διατάζει τις ουκρανικές δυνάμεις να αποσυρθούν από την Κριμαία.
(BBC)
Εξαιτίας των ενεργειών της Μόσχας στην Κριμαία η σύνοδος κορυφής των G8 δεν θα γίνει στο Σότσι, ανακοινώνει ο Βρετανός πρωθυπουργός Ντέιβιντ Κάμερον. (BBC)
Λόγω της προσάρτησης της Κριμαίας, η Ρωσία παύει να είναι μέλος των G8.(CNN)

Δυστυχήματα
Ο πρωθυπουργός της Μαλαισίας Νταζίμπ Ραζάκ, ανακοινώνει ότι η πτήση MH370 συνετρίβη πάνω από το νότιο Ινδικό ωκεανό και σκοτώθηκαν όλοι οι επιβαίνοντες. (CNN)

Διεθνείς σχέσεις
Ανοίγει τις εργασίες της στη Χάγη η διεθνής διάσκεψη για την πυρηνική ασφάλεια.(Al Jazeera)

Νόμος και έγκλημα
Αιγυπτιακό δικαστήριο καταδικάζει σε θάνατο 528 υποστηρικτές του πρώην προέδρου Μοχάμεντ Μόρσι για σωρεία αδικημάτων, συμπεριλαμβανομένων και του φόνου αστυνομικού και της επίθεσης εναντίον της αστυνομίας. (BBC)

25 Μαρτίου 
Καταστροφές και δυστυχήματα
Από βουτιά λεωφορείου σε χαράδρα στην επαρχία Τακ της Ταϊλάνδης, σκοτώνονται 30 άτομα και τραυματίζοντας 22. (BBC)

Υγεία
Σύμφωνα με υπολογισμούς του ΠΟΥ η ατμοσφαιρική ρύπανση οδήγησε στο θάνατο 7 εκατομμύρια ανθρώπους το 2012. (The Telegraph)

Πολιτική και εκλογές
Ουκρανική επανάσταση το 2014:
Σκοτώνεται υπό ανεξιχνίαστες συνθήκες το ανώτατο στέλεχος του εθνικιστικού Δεξιού Τομέα Αλεξάντρ Μουζίτσκο. (Moscow Times) (AP via CBC)

26 Μαρτίου 
Οικονομία και επιχειρήσεις
Η Nissan ανακαλεί περισσότερα από 1 εκατομμύριο οχήματα, επικαλούμενη ελαττωματικούς αερόσακους. (KNTV)

Διεθνείς σχέσεις
Η Βόρεια Κορέα εκτοξεύει δύο πυραύλους μεσαίου βεληνεκούς, ενώ οι ηγέτες των ΗΠΑ, της Ιαπωνίας και της Νότιας Κορέας συναντώνται για να συζητήσουν την απειλή για την ασφάλεια που συνεπάγεται στην περιοχή. (Al Jazeera)

Νόμος και έγκλημα
Τουρκικό δικαστήριο αίρει την απαγόρευση του Twitter που είχε επιβληθεί από την κυβέρνηση μετά τις καταγγελίες για διαφθορά, οι οποίες διαδόθηκαν από έναν χρήστη.(BBC)

Πολιτική
Παραιτείται από υπουργός Άμυνας ο Αιγύπτιος στρατιωτικός Αμπντέλ Φατάχ ελ Σίσι και ανακοινώνει την υποψηφιότητά του για τις επικείμενες προεδρικές εκλογές.(Reuters) 
Ο Τάαβι Ρούιβας ορκίζεται πρωθυπουργός της Εσθονίας, διαδεχόμενος τον Άντρους Άνσιπ και γίνεται ο νεότερος ηγέτης της ΕΕ σε ηλικία 34 ετών. (Eesti Rahvusringhääling)

27 Μαρτίου 
Πόλεμος και επιθέσεις
 Το Συμβούλιο των Ηνωμένων Εθνών για τα Ανθρώπινα Δικαιώματα εξουσιοδοτεί τη διεξαγωγή διεθνούς έρευνας για τις καταγγελίες περί εγκλημάτων πολέμου κατά το τελευταίο στάδιο του Εμφυλίου Πολέμου στη Σρι Λάνκα.(Al Jazeera) (Washington Post) (BBC)
Οι Φιλιππίνες υπογράφουν ειρηνευτική συμφωνία με τη μεγαλύτερη αντάρτικη οργάνωση, το Ισλαμικό Μέτωπο Απελευθέρωσης Μόρο, βάζοντας τέλος σε δεκαετίες ένοπλης σύγκρουσης. Η εν λόγω συμφωνία θα ανοίξει το δρόμο για την ανεξαρτησία του Μπανγκσαμόρο. (Aljazeera)

Οικονομία και επιχειρήσεις
Ουκρανική επανάσταση το 2014:
 Η προσωρινή κυβέρνηση της Ουκρανίας συμφωνεί στην αύξηση των τιμών του φυσικού αερίου για τους οικιακούς καταναλωτές κατά 50%, ώστε να εξασφαλιστεί ένα πακέτο οικονομικής βοήθειας από το ΔΝΤ.(BBC)
Το ΔΝΤ υπόσχεται 18 δισ. $ σε δάνεια με σκοπό να σώσει την οικονομία της Ουκρανίας από τη χρεοκοπία. (CBS News)

Διεθνείς σχέσεις
Κρίση στην Κριμαία το 2014:
Η Γενική Συνέλευση των Ηνωμένων Εθνών εγκρίνει καταδικαστικό ψήφισμα για την προσάρτηση της Κριμαίας στη Ρωσία. (BBC)

Νόμος και έγκλημα
Ο μεγαλύτερος σε διάρκεια θανατοποινίτης τρόφιμος σε φυλακές, ο Ιβάο Χακαμάντα, αποφυλακίζεται από ιαπωνική φυλακή και θα επαναληφθεί η δίκη του έπειτα από 48 χρόνια στη φυλακή. (Washington Post)

Πολιτική
Η Τουρκία εμποδίζει την πρόσβαση στο YouTube έπειτα από διαρροή απόρρητων πληροφοριών. (Business Insider) (BBC)

Επιστήμη και τεχνολογία
Συντίθεται το πρώτο συνθετικό χρωμόσωμα από την ενσωμάτωσή του μέσα σε κύτταρο μαγιάς. (BBC)
Σύμφωνα με έρευνα η ραμφοφάλαινα (Cuvier's beaked whale) είναι ικανή να καταδύεται σε βάθος 3,2 χλμ και να μένει κάτω από το νερό επί 137 λεπτά, αμφότερα ρεκόρ για ένα θηλαστικό. (News.com.au)

28 Μαρτίου 
 Οικονομία
 Η Ρωσία ανακοινώνει ότι θα αυξήσει την τιμή του ρωσικού φυσικού αερίου που πληρώνει η Ουκρανία κατά 80%. (Reuters) 

 Δυστυχήματα
 Από τη συντριβή αεροσκάφους της Πολεμικής Αεροπορίας τύπου Lockheed Martin C-130J Super Hercules κοντά στο Γκουάλιορ, στην Μάντιγια Πραντές, με αποτέλεσμα να σκοτωθούν και οι 5 επιβαίνοντες σε αυτό. (NDTV)

 Διεθνείς σχέσεις
Ο πρώην πρωθυπουργός της Νορβηγίας Γενς Στόλτενμπεργκ διορίζεται για να διαδεχθεί τον Άντερς Φογκ Ράσμουσεν στο αξίωμα του γενικού γραμματέα του NATO. (BBC)

29 Μαρτίου 
Τέχνες και πολιτισμός
Ο Ιταλός αρχιτέκτονας Πιέρ Κάρλο Μποντέμπι κερδίζει το αρχιτεκτονικό βραβείο Ντριχάους. (ArchDaily) (PRweb)

Επιθέσεις
Σε βομβιστική επίθεση καμικάζι σκοτώνονται 3 στρατιώτες σε λιβανέζικο στρατιωτικό φυλάκιο στην πόλη Αρσάλ, κοντά στα σύνορα με τη Συρία. (TIME) , (Reuters)  

Διεθνείς σχέσεις
Κρίση στην Κριμαία το 2014:
Ο Ρώσος υπουργός Εξωτερικών Σεργκέι Λαβρόφ, δηλώνει ότι η Ρωσία δεν σκοπεύει να εισβάλλει στην Ουκρανία. (Reuters) 

Νόμος και έγκλημα
Τελούνται στο Ηνωμένο Βασίλειο οι πρώτοι γάμοι μεταξύ ατόμων του ίδιου φύλου. (BBC)

Πολιτική και εκλογές
Στη Σλοβακία διεξάγεται ο δεύτερος και τελικός γύρος των προεδρικών εκλογών με τον πρώην επιχειρηματία Αντρέι Κίσκα να αναδεικνύεται νικητής με σαρωτικό ποσοστό. (Deutsche Welle), (The Telegraph)

Αθλητισμός
 Στις ιπποδρομίες, το άλογο African Story κερδίζει το Παγκόσμιο Κύπελλο του Ντουμπάι. (BBC)

30 Μαρτίου 
Πολιτική και εκλογές
Στην Τουρκία διενεργούνται δημοτικές εκλογές, με το Κόμμα Δικαιοσύνης και Ανάπτυξης του πρωθυπουργού Ρετζέπ Ταγίπ Ερντογάν. (AP via ABC), (Haaretz), (Sky News Australia) 
Για τις 26–27 Μαΐου ορίζεται ο πρώτος γύρος των προεδρικών εκλογών στην Αίγυπτο. (BBC)
Το κυβερνών Σοσιαλιστικό Κόμμα υφίσταται απώλειες στο δεύτερο γύρο των δημοτικών εκλογών στη Γαλλία. Ωστόσο, στο Παρίσι, η υποψήφιά του, Αν Ινταλγκό θα γίνει η πρώτη γυναίκα δήμαρχος Παρισίων. (AP μέσω Washington Post)

31 Μαρτίου 
Πόλεμος και επιθέσεις
Τουλάχιστον 5 άτομα σκοτώνονται στη διάρκεια εκρήξεων και αρκετά ακόμα τραυματίζονται στην πρωτεύουσα Ναϊρόμπι της Κένυας. (BBC)
Το Ναυτικό του Μεξικού σκοτώνει το ηγετικό στέλεχος του καρτέλ των ναρκωτικών, Ενρίκε Πλανκάρτε Σολίς.(Milenio)

Διεθνείς σχέσεις
Το Διεθνές Δικαστήριο των Ηνωμένων Εθνών αποφαίνεται ότι το πρόγραμμα φαλαινοθηρίας της Ιαπωνίας στην Ανταρκτική δεν είναι επιστημονικό αλλά εμπορικό. (BBC), (ABC News Australia)

Νόμος και έγκλημα
Δικαστήριο του Πακιστάν απαγγέλλει κατηγορίες εναντίον του πρώην προέδρου, Περβέζ Μουσάραφ για εσχάτη προδοσία επειδή κήρυξε στρατιωτικό νόμο το 2007. (BBC)

Πολιτική και εκλογές
 Ο πρόεδρος της Γαλλίας Φρανσουά Ολλάντ διορίζει ως νέο πρωθυπουργό τον Μανουέλ Βαλλς, ο οποίος αντικαθιστά τον Ζαν-Μαρκ Αιρώ. (Time)

 03